เรื่องร้องเรียน: ถนนสุขาภิบาล 5 ตั้งแต่ 5 แยกวัชรพลจนถึงปากซอยถนนจตุโชติ มีแต่น้ำขยะจนถนนเหนียวและเหม็น หากฝนตกถนนก็จะลื่นและเกิดอุบัติเหตุได้ รบกวนกวดขันรถขยะไม่ปล่อยน้ำเสียออกจากรถ และให้มีการล้างถนนทุกวัน
การดำเนินการของเจ้าหน้าที่: ฝ่ายรักษาฯ เขตสายไหมได้กำชับพนักงานขับรถทุกคนห้ามปล่อยน้ำขยะลงบนพิ้นถนน ซึ่งทำให้ถนนลื่น เกิดอุบัติเหตุ แก่ผู้ใช้รถใช้ถนน และได้แก้ไขปัญหาโดยการล้างถนนเดือนละ 2 ครั้ง เพื่อลดปัญหาถนนลื่น แต่ไม่สามารถล้างถนนบริเวณดังกล่าวได้ทุกวัน เนื่องจากจราจรติดขัด และเส้นทางดังกล่าวมีผู้ใช้เป็นจำนวนมาก มีการร้องเรียนทุกครั้งเมื่อมีการล้างถนน ทำให้รถติด
ความเห็นของผู้แจ้ง: ขอบคุณที่ให้ความสำคัญ และแก้ไขปัญหาที่เกิดขึ้น
พื้นที่: แขวงออเงิน เขตสายไหม กรุงเทพมหานคร